En o "Diccionario d'Andolz" a palabra bico figura erroniament como a sola que traduce o castellán barrio, y indicando como localización a sola localidat de Panticosa, (a on persiste por o menos en a toponimia urbana). En o diccionario d'Andolz tamién figura chunto con vico a palabra quartón como propia de documentos antigos. D'esta traza vico ye a palabra que han preso a fins d'o sieglo XX muitos neofablants de l'aragonés en os suyos escritos. En o "Diccionario de Martínez Ruiz" figura barrio en primer puesto y bico como palabra antiga, referindo-se con esta etiqueta a palabras d'uso en textos antigos, anteriors a lo sieglo XIX, pero en cheneral medievals. A palabra vico no figura en o Endize de bocables de l'aragonés, y barrio ye a sola actual que i sale.